text: Et kant li sire d’iluec se retorna,
   Droit en Alis le chitet s’en ala
   Por une imagene k’on iluec li prisa,
   Ke li sains angeles de ses mains figura
   Ki a le virgene le messaige anoncha:
   Kant nostre sire en sen cors s’aombra:
   Avuec ichou k’il en li eswarda
   Fist si l'imagene ke bien le resembla,
   Et Marien apries si l’apiela,
   Et en Alis le chitet l’emporta
   En ichel jor ke Dius resuschita
   De chel sepulcre ou Josés le posa.
   La le requiert chis hon ki Diu ama.
   Tantost con il ens el mostier entra
   Ou il l’imagene nostre dame trova,
   De devant li s’estendit et posa:
   De ses peciés douchement li proia
   Et de l espose k’il werpit et laissa.
   PageV01P291
   Puis prist l'avoir ke de Rome gieta.
   A povres gens le rendit et dona,
   K’onkes maaile sor lui ne resierva.
  